10. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ. 12342/958 της 1/16 Οκτ. 1975 (ΦΕΚ Β΄ 1178) Περί θέσεως εις κυκλοφορίαν κινητού επισήματος των 50 δραχμών. Έχοντες υπ’ όψει: α)Τας διατάξεις της παρ. 2 του άρθρ. 2 ως και των παρ. 1 και 2 του άρθρ. 3 του Α.Ν. 138/1945 «περί τελών χαρτοσήμου». β)Την παρ. 2 του άρθρ. 2 της υπ’ αριθ. Ε. 849/5.3.1945 αποφάσεως ημών. γ)Την παρ. 4 της υπ’ αριθ. Κ. 2597/5.2.1952 αποφάσεως ημών, και δ)Το υπ’ αριθ. Γ. 54041/316/17.9.1975 έγγραφον της «Εταιρείας Διαχειρίσεως των Ειδών του Μονοπωλίου Ελληνικού Δημοσίου» Α.Ε., αποφασίζομεν: 1.Τίθεμεν εις κυκλοφορίαν από 1ης Οκτ. 1975, την 9ην κλάσιν κινητού επισήματος των 50 δραχμών, χρωματισμού δίχρου με δάπεδον κυανούν και παραστάσεις πρασίνας, της υπ’ αριθ. 48400/1974 συμβάσεως και μετά την εξάντλησιν των εκ της υπ’ αριθ 44170/1972 συμβάσεως, αποθεμάτων της κλάσεως ταύτης. 2.Η νέα κλάσις του κινητού επισήματος φέρει εις το κέντρον του ασφαλιστικού δαπέδου την κεφαλήν του «ΕΡΜΟΥ», άνωθεν ταύτης τας λέξεις «ΕΛΛΗΝΙΚΟΝ ΔΗΜΟΣΙΟΝ - ΚΙΝΗΤΟΝ ΕΠΙΣΗΜΑ», κάτωθεν δε ταύτης την εις δραχμάς εκπεφρασμένην αξίαν της κλάσεως μετά της ενδείξεως «+20% ΟΓΑ κλπ.» και εις την κάτω αριστεράν γωνίαν, διαγώνιον διάτρησιν εκ κυκλικών οπών. 